Vuoden 1939 valkoinen paperi

Vuoden 1939 valkoinen paperi oli Yhdistyneen kuningaskunnan toukokuussa 1939 julkaistu valkoinen paperi koskien politiikkaa Palestiinan mandaattialueen tulevaisuudesta. Paperin mukaan britit asettivat tavoitteekseen itsenäisen enemmistövaltaan perustuvat valtion Palestiinaan seuraavien kymmenen vuoden kuluessa. Muutos oli huomattava brittien aikaisempaan politiikkaan.
Paperi merkitsi huomattavaa pettymystä sionisteille ja juutalaisten siirrtolaisuutta alueelle rajoitettiin. Toisaalta se ei täysin vastanut myöskään kaikkien arabien vaatimuksia. Lopulta paperin käytännön vaikutukset jäivät suhteellisen pieniksi toisen maailmansodansyttymisen takia.

Tausta

Brittien hallitseman Palestiinan mandaattialueen arabien ja juutalaisten välit olivat jännittyneet 1920- ja 1930-luvuilla. Vuonna 1936 arabit olivat ryhtyneet avoimeen kapinaan, jota epäonnistunut Peelin komitean ratkaisuehdotus Palestiinan jakamisesta kahteen juutalaisten ja arabien hallitsemaan valtioon ei laannuttanut. Kapina kukistettiin kuitenkin sotilaallisesti vuonna 1939.
Kapina oli onnistuttu tukahdutamaan, mutta se merkitsi silti olennaisia muutoksia brittien politiikassa Palestiinan suhteen. Juutalaisten sionisteille muutos oli huono. 17. toukokuuta Yhdistyneen kuningaskunnan siirtomaasihteeri Malcolm MacDonald julkaisi uuden valkoisen paperin asiaa koskien. Ennen paperin julkaisua britit olivat tavanneet arabien ja juutalaisten edustajia. Edustot tavattiin erikseen, sillä arabit kieltäytyivät neuvotteluista juutalaisten kanssa. Edustettuna olivat myös muut arabimaat.
Uudella sionisteille huonommalla, mutta arabeille sopivammalla linjalla oli useita syitä. Maailmanpoliittinen tilanne oli kärjistynyt. Adolf Hitlerin johtama natsi-Saksa miehitti Tšekkoslovakia sudeettialueet maaliskuussa ja uuden sodan uhka oli ilmeinen. Arabien tuesta tuli nyt sionistien tukea tärkeämpää. Palestiinan kysymys olisi saattanut alueen arabit tukeemaan Saksaa. Palestiinan kysymyksestä olikin tullut yksi panarabismin symboleista.

Valkoinen paperi

Vuoden 1939 valkoisen paperin olennainen uusia asia oli se, että britit asettivat tavoitteekseen itsenäisen enemmistövaltaan perustuvat valtion Palestiinaan seuraavien kymmenen vuoden kuluessa. Ehtona oli tosin, että kahden osapuolen välit olisivat parantuneet tällä välin siten, että suunnitelma olisi mahdollinen. Paperissa todettiin myös, että brittien mandaatin tarkoituksena ei ollut muuttaa aluetta juutalaisvaltioksi vastoin sen enemmistön tahtoa. Tästä syystä paperilla rajoitettiin juutalaisten maahnmuuttoa huomattavasti. Juutalaisten siirtolaisten määrä rajattiin vuosittain 10 000:n, joskin Euroopasta saapuville pakolaisille luvattiin antaa 25 000 maahanmuuttolupaa. Myös maan ostamista hankaloitettiin. Viiden vuoden siirtymäajan jälkeen juutalaisesta siirtolaisuudesta tulisi mahdollista ainoastaan arabien suostumuksella.

Seuraukset

Monet Palestiinan arabit kokivat valkoisen paperin voitoksi. Kuitenkaan paperi ei lopettanut juutalaisten siirtolaisuutta välittömästi ja itsenäisyys sidottiin vä'estösuhteiden kehitykseen. Näistä syistä paperia ei hyväksytty Arabikomissiossa järjestetyssä äänestyksessä.
Sionisteille valkoinen paperi oli pettymys. Balfour-julistuksesta oli näin käytännössä luovuttu. Kansainliiton mandaattiasioista vastaava neuvosto vastusti valkoista paperia, koska sen mielestä se oli mandaattisääntöjen vastainen.
Lopulta toisen maailmansodan sytyttyä valkoisen paperin kokonaisvaikutus jäi vähäiseksi. Siirtolaisuutta yritettiin rajoittaa, mutta käytännössä se jatkui siitä huolimatta. Käytännön syistä monet juutalaiswet taistelivat Palestiinan kysymyksestä huolimatta brittien rinnalla etenkin vainojen takia Euroopassa. Irgun toimi tosin sodan aikana brittejä vastaan.
Valkoinen paperi ei estänyt myöskkään akselivalloille myönteistä liikehdintää arabimaissa. Jerusalemin mufti Hajj Amin al-Husaini antoi sodan aikana bittivastaisen fatwan jihadin aloittamiseksi brittejä vastaan. Irakissa oli vuonna 1941 saksalaisten tukema vallankaappaus. Lopulta kuitenkin fatwalla ei ollut suurta merkitystä ja arabimaat julistivat sodan akselivalloille.